seungwon929/Th-miracl huggingface dataset:
ผลกระทบภายนอก

ผลกระทบภายนอก ( หรือ spillover) ในทางเศรษฐศาสตร์ หมายถึง ผลกระทบต่อกลุ่มบุคคลที่ไม่ได้เกี่ยวข้องโดยตรงกับธุรกรรมทางเศรษฐศาสตร์

ผลกระทบในทางที่ก่อให้เกิดประโยชน์จะเรียกว่า ผลกระทบภายนอกทางบวก (Positive Externality หรือ External Benefit) เช่น การติดตั้งอุปกรณ์ตรวจสอบอัคคีภัยจะก่อให้เกิดผลกระทบทางบวกแก่เพื่อนบ้าน

ส่วนผลกระทบในทางที่ก่อให้เกิดผลเสียจะเรียกว่า ผลกระทบภายนอกทางลบ (Negative Externality หรือ External Cost) เช่น ผลกระทบต่อชุมชนซึ่งเกิดจากการก่อมลภาวะของโรงงาน

ต้นทุนหรือประโยชน์ต่อสังคมที่เกิดจากผลกระทบภายนอกมักจะไม่ถูกนำมาคิดคำนวณในต้นทุนของสินค้าและบริการ จึงทำให้ราคาของสินค้าและบริการมักจะสูงหรือต่ำจนเกินไป ส่งผลให้กลไกตลาดในปัจจุบันยังไม่สะท้อนถึงผลกระทบต่างๆต่อสังคมหรือสภาวะแวดล้อมโดยรวม
จังหวัดดู

ดู (, ; อาร์ปิตัน: ) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดดูตั้งตามชื่อแม่น้ำดู ตัวจังหวัดตั้งอยู่ทางตะวันออกของประเทศ โดยมีเบอซ็องซงเป็นเมืองหลัก

สถานที่สำคัญและน่าสนใจในจังหวัดดูก็ได้แก่ เนินปราสาทเบอซ็องซง, อาสนวิหารนักบุญยอห์นแห่งเบอซ็องซง และปราสาทมงเบลียาร์
อีซัวร์

อีซัวร์ (, ฟังเสียง; ) เมืองอีซัวร์เป็นเมืองหลวงของจังหวัดปุย-เดอ-โดมในแคว้นโอแวร์ญ ทางตอนกลางของประเทศฝรั่งเศส

อีซัวร์เป็นที่ตั้งของวัดโรมาเนสก์แซ็งโตสเทรอมวน (Saint-Austremoine)
การสลายให้อนุภาคแอลฟา

การสลายให้อนุภาคแอลฟา () เป็นรูปแบบหนึ่งของการสลายตัวของสารกัมมันตรังสีซึ่งนิวเคลียสอะตอมจะปลดปล่อยอนุภาคแอลฟาออกมา ดังนั้นจึงเปลี่ยนสภาพ (หรือ 'สลาย') อะตอมโดยสูญเสียเลขมวล 4 และเลขอะตอม 2 เช่น:

formula_1

หรือเขียนเป็น:

formula_2

อนุภาคแอลฟาคล้ายกับนิวเคลียสฮีเลียม-4 ที่มีเลขมวลและเลขอะตอมเท่ากัน

การสลายให้อนุภาคแอลฟาเหมือนกับการสลายให้กลุ่มอนุภาคอื่นๆเป็นกระบวนการ quantum tunneling พื้นฐาน การสลายให้อนุภาคแอลฟาไม่เหมือนกับการสลายให้อนุภาคบีตา การสลายให้อนุภาคแอลฟาถูกควบคุมโดยปฏิกิริยาต่อกันและกันระหว่างแรงนิวเคลียร์และแรงแม่เหล็กไฟฟ้า

การสลายให้อนุภาคแอลฟาเป็นรูปแบบของการสลายตัวของสารกัมมันตรังสีพบในนิวไคลด์ที่มีน้ำหนักมากเท่านั้น ตัวปลดปล่อยอนุภาคแอลฟาที่เบาที่สุดคือไอโซโทปที่เบาที่สุด (เลขมวล 106–110) ของเทลลูเรียม (ธาตุที่ 52)

เพราะมวลขนาดใหญ่ มีประจุไฟฟ้า +2 และอัตราความเร็วต่ำ เมื่อเทียบกับอนุภาคอื่นๆ อนุภาคแอลฟามักจะมีปฏิกิริยากับอะตอมอื่นๆและสูญเสียพลังงานของมันไป ดังนั้นการเคลื่อนตัวไปข้างหน้าของมันจะถูกหยุดในสองถึงสามเซนติเมตรของบรรยากาศของโลก

ฮีเลียมส่วนมากบนโลก (ประมาณ 99%) เป็นผลมาจากการสลายให้อนุภาคแอลฟาของแร่ที่ทับถมกันอยู่ใต้ดิน แร่ที่ประกอบไปด้วยยูเรเนียมหรือทอเรียม ฮีเลียมถูกนำขึ้นสู่ผิวโลกโดยเป็นผลิตภัณฑ์ที่เหลือของการผลิตก๊าซธรรมชาติ
เจ้า เหวินจั๋ว

เจ้า เหวินจั๋ว (อักษรจีนตัวเต็ม: 趙文卓, อักษรจีนตัวย่อ: 赵文卓, พินอิน: Zhào Wénzhuó) นักแสดงแอ๊คชั่นชาวจีน เกิดเมื่อวันที่ 10 เมษายน ค.ศ. 1972 ที่เมืองฮาร์บิน มณฑลเฮย์หลงเจียง สาธารณรัฐประชาชนจีน

เจ้า เหวินจั๋ว เริ่มเรียนวูซูมาตั้งแต่อายุ 10 ขวบ พออายุ 12 ปี ได้ย้ายไปอยู่เซี่ยงไฮ้ เมื่อได้รับเลือกเป็นตัวแทนร่วมคณะศิลปะการต่อสู้ของมณฑลเฮย์หลงเจียง โดยไม่ได้ใช้ชีวิตสนุกสนานในวัยรุ่นเลย เพราะต้องฝึกหนักมากท่ามกลางอุณหภูมิติดลบ ไม่มีทีวี ไม่มีความบันเทิงใดๆ

เมื่ออายุได้ 18 ปี ได้ไปเรียนต่อมหาวิทยาลัยกีฬาปักกิ่ง จนเพื่อนเรียกเล่นๆ จ้าวศิลปะการต่อสู้ ต่อมาในปี ค.ศ. 1991 ผู้กำกับ หยวนขุย ไปพบตัว เจ้า เหวินจั๋วเข้าจึงชวนมาเล่นภาพยนตร์กำลังภายในเรื่อง "Fong Sai-yuk" ประกบคู่กับ นักแสดงนำที่มีชื่อเสียง คือ หลี่ เหลียนเจี๋ย ด้วยค่าตัวเพียง 7,500 หยวน และทำให้เจ้า เหวินจั๋ว กลายเป็นดาวรุ่งคนใหม่ในวงการภาพยนตร์แอ๊คชั่น

ต่อมาในปี ค.ศ. 1992 ฉีเคอะ จึงชวนมาเล่นเป็นพระเอกในเรื่อง "Once Upon a Time in China IV" แทน หลี่ เหลียนเจี๋ย พร้อมเซ็นสัญญาเป็นนักแสดงในสังกัด และได้เล่น "Once Upon a Time in China V" ในหนึ่งปีหลังจากนั้น และตามด้วยเรื่อง "Green Snake" ประกบคู่กับ 2 นางเอก คือ หวังจู่เสียนและจาง ม่านอวี้

จากนั้น บทบาทที่เป็นที่รู้จักของเจ้า เหวินจั๋ว คือ การรับท จั่นเจา ในซีรีส์ชื่อดัง เปาบุ้นจิ้น ยอดคนคู่คุณธรรม และบทหวง เฟยหง บทเดียวกับที่ทำให้ หลี่ เหลียนเจี๋ย มีชื่อเสียงขึ้นมา ในซีรีส์ชุด หวง เฟยหง ในปี ค.ศ. 1995-ค.ศ. 1996 และการรับบทเป็น เนี่ยฟง ใน ฟงอวิ๋น ขี่พายุทะลุฟ้า ในแบบซีรีส์ทั้ง 2 ภาค ในปี ค.ศ. 2002 และ ค.ศ. 2004

และได้รับบท ยาจกซู จากภาพยนตร์กำลังภายในเรื่อง "True Legend" ในปี ค.ศ. 2010 จากการกำกับของหยวน หวูปิง

เจ้า เหวินจั๋ว มีชื่อภาษาอังกฤษว่า วินเซนต์ เจ้า (Vincent Zhao) หรือ Chiu Man-Cheuk ชีวิตส่วนตัว สมรสแล้วกับ จาง ตันลู่ นักแสดงสาว ที่สหรัฐอเมริกาอย่างเงียบ ๆ ในปี ค.ศ. 2006 พร้อมกับฝึกฝนวูซูและฝึกการใช้ภาษาอังกฤษไปด้วย เพื่อหวังเข้าสู่วงการภาพยนตร์ฮอลลีวู้ดเช่นเดียวกับนักแสดงแอ๊คชั่นรุ่นพี่ อย่าง เฉินหลง หรือ โจว เหวินฟะ เป็นต้น
ทองไท ราชานนท์

ทองไท ราชานนท์ หรือนายองอาจ นาคเทียม นักมวยสากลชาวไทย เกิดเมื่อ 18 กรกฎาคม พ.ศ. 2531 สถิติการชก 24 ครั้ง ชนะ 14 (น็อค 3) แพ้ 10
วราภัทร์ เพชรสถิตย์

สิบโท วราภัทร์ เพชรสถิตย์ เกิดเมื่อวันที่ 8 กุมภาพันธ์ พ.ศ. 2535 เป็นนักแสดงชาวไทย มีผลงานเด่น จากการแสดงในภาพยนตร์เรื่อง "หอแต๋วแตก แหกกระเจิง" " กองพันครึกครื้น ท.ทหารคึกคัก" ละคร "วนาลี"นอกจากนี้ ยังเป็นทหาร ด้วย ปัจจุบัน ไอซ์สังกัดทหารกองประจำการที่ ร.1 พัน1.รอ.ทหารมหาดเล็กรักษาพระองค์
| rowspan = "4" align="center"| 2558 ||align="center"| "แหวนทองเหลือง" ||align="center"| ร.ต.ท.นิทัศน์
โบลีเยอ-ซูร์-ดอร์ดอญ

โบลีเยอ-ซูร์-ดอร์ดอญ (, ฟังเสียง) เป็นเมืองในจังหวัดกอแรซในแคว้นลีมูแซ็งในประเทศฝรั่งเศส ที่ตั้งอยู่ทางตอนกลางค่อนไปทางใต้ของฝรั่งเศส โบลีเยอ-ซูร์-ดอร์ดอญเป็นเมืองโบราณที่มีแอบบีแซ็ง-ปีแยร์แห่งโบลีเยอ-ซูร์-ดอร์ดอญ ตั้งเด่นริมสระอยู่ท้ายเมือง
อารามโบลีเยอ-ซูร์-ดอร์ดอญ

อารามโบลีเยอ-ซูร์-ดอร์ดอญ () หรือชื่อเต็มคือ อารามแซ็ง-ปีแยร์เดอโบลีเยอ-ซูร์-ดอร์ดอญ () เป็นแอบบีย์ของคณะเบเนดิกติน ตั้งอยู่ที่เมืองโบลีเยอ-ซูร์-ดอร์ดอญ กอแรซ แคว้นลีมูแซ็ง ประเทศฝรั่งเศส

อารามโบลีเยอ-ซูร์-ดอร์ดอญก็เช่นเดียวกับแอบบีย์ที่อูว์แซร์ชและลีมอฌที่เป็นอารามคณะเบเนดิกตินที่ก่อตั้งมาตั้งแต่คริสต์ศตวรรษที่ 9 และรุ่งเรืองขึ้นมาเพราะตำแหน่งที่ตั้งที่ไม่ไกลจากเส้นทางเซนต์เจมส์ แอบบีย์ก่อตั้งขึ้นราวปี ค.ศ. 855 โดยรูดอล์ฟแห่งตูว์แรน อาร์ชบิชอปแห่งบูร์ฌ นักบวชกลุ่มแรกของอารามมาจากแอบบีที่ซอลีญักไม่ไกลจากลีมอฌ

เมื่ออารามมีฐานะมั่งคั่งขึ้นก็เป็นที่หวั่นเกรงของขุนนางผู้ครองที่ดินในบริเวณนั้นจนบิชอปแห่งลีมอฌต้องมาช่วยป้องกันการรังควาน ในคริสต์ศตวรรษที่ 11 อารามแซ็ง-ปีแยร์ก็ถูกผนวกเข้าเป็นส่วนหนึ่งของอารามกลูว์นี ราวปี ค.ศ. 1095 ก่อได้มีการก่อสร้างอารามขนาดใหญ่ขึ้นและดำเนินต่อมาเกือบห้าสิบปี ในคริสต์ศตวรรษที่ 14 ก็ได้มีการสร้างหอยอดแหลมทางด้านตะวันตกที่ใช้เป็นหอระฆังของเมืองบิวลีไปในตัวด้วย

อารามทรุดโทรมลงเมื่อมาถึงสมัยสงครามร้อยปีที่ทำลายสิ่งต่าง ๆ ในภูมิภาคนี้ไปมาก สงครามศาสนาต่อมาก็ช่วยจบการทำลาย เมืองโบลีเยอและอารามตกไปเป็นของฝ่ายอูเกอโนในเดือนตุลาคม ค.ศ. 1569 และไม่ได้กลับมามีบทบาทอีกจนกระทั่งปี ค.ศ. 1663 เมื่อมาถึงการปฏิวัติฝรั่งเศส อารามก็ถูกยุบและทำลายไปเป็นบางส่วน

ตัวแอบบีมีทางเดินกลางที่ยาวสี่ช่วง แขนกางเขน และ บริเวณร้องเพลงสวดขนาดใหญ่ล้อมรอบด้วยจรมุข บริเวณร้องเพลงสวด, แขนกางเขนด้านใต้ และส่วนใหญ่ของทางเดินกลางเป็นสถาปัตยกรรมแบบโรมาเนสก์ที่สร้างมาแต่เดิม หอระฆังและหอกลางสร้างในสมัยต่อมาเป็นแบบกอธิค ความยาวของตัววัด 71 เมตร ส่วนที่กว้างที่สุดที่แขนกางเขน 38 เมตร ทางเดินกลางสูง 17 เมตร และหอกลางสูงขึ้นไปจากนั้นอีก 6 เมตร

สิ่งที่เด่นที่สุดคืองานแกะสลักที่ประตูทางเข้าด้านใต้โดยเฉพาะบนหน้าบันที่เป็นภาพ “การพิพากษาครั้งสุดท้าย” แสดงถึงการมาครั้งที่สองของพระเยซูอย่างมีชัย และการคืนพระชนม์ของพระเยซู บนหน้าบันมีความสูงถึง 2.1 เมตร พระกรกางออกไปเป็นรูปกางเขนขนาบด้วยอัครทูต ตอนบนเป็นทูตสวรรค์ถือมงกุฎและตาปูเหนือพระเศียร ขณะที่เทวดาอื่นเป่าทรัมเป็ตเรียกผู้เสียชีวิตขึ้นมาให้ทำการการตัดสินบุญบาป

สิ่งที่เด่นอีกอย่างหนึ่งคือชั้นแท่นบูชา (Retable) แบบบาโรกที่เป็นไม้ทาทองที่สร้างปี ค.ศ. 1678 ไม่นานหลังจากการรื้อฟื้นอาราม ที่เป็นภาพ “แม่พระรับเกียรติยกขึ้นสวรรค์” สมบัติอื่นของอาราม ก็ได้แก่ “แม่พระและพระกุมาร” และ เรลิกที่เป็นแขนที่ทำด้วยไม้หุ้มด้วยเงินและทองคำเปลว
โรงเรียนนวมินทราชินูทิศ หอวัง นนทบุรี

โรงเรียนนวมินทราชินูทิศ หอวัง นนทบุรี เป็นโรงเรียนมัธยมศึกษาขนาดใหญ่พิเศษ ประเภทสหศึกษา สังกัดสำนักงานเขตพื้นที่การศึกษามัธยมศึกษาเขต 3 (นนทบุรี-พระนครศรีอยุธยา) สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในวโรกาสเจริญพระชนมพรรษาครบ 5 รอบ ได้รับคำนำหน้าโรงเรียนว่า “นวมินทราชินูทิศ” ตามด้วยโรงเรียนพี่เลี้ยง (ขณะนั้น) คือโรงเรียนหอวัง จึงมีชื่อว่า “นวมินทราชินูทิศ หอวัง นนทบุรี”

โรงเรียนนวมินทราชินูทิศ หอวัง นนทบุรี ตั้งอยู่เลขที่ 119/1 หมู่ที่ 3 ถนนศรีสมาน ตำบลบ้านใหม่ อำเภอปากเกร็ด จังหวัดนนทบุรี ได้ประกาศตั้งขึ้นเมื่อวันจันทร์ที่ 4 มีนาคม 2535 โดยกรมสามัญศึกษาได้กำหนดโครงการจัดตั้งโรงเรียนเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวโรกาสเจริญพระชนมพรรษาครบ 5 รอบเพื่อถวายเป็นพระราชสักการะและเป็นอนุสรณ์สถาน ให้อนุชนรุ่นหลังได้ รำลึกคุณความดี พระองค์ท่านสืบไปอีกทั้งเป็นจุดสกัดไม่ให้นักเรียนในเขตปริมณฑลเข้าไปเรียนในเขตกรุงเทพมหานคร ซึ่งจะช่วยลดปัญหาการจราจรของกรุงเทพมหานคร ได้อีกส่วนหนึ่งด้วย

การเตรียมการก่อตั้งโรงเรียน โดยนายโกวิท วรพิพัฒน์ อธิบดีกรมสามัญศึกษา (ตำแหน่งขณะนั้น) ได้มอบหมาย นายกว้าง รอบคอบ รองอธิบดีกรมสามัญศึกษา (ตำแหน่งขณะนั้น) ดำเนินการประสานการก่อตั้งและได้ติดต่อ ขอใช้ที่ดินสาธารณประโยชน์บริเวณหนองสามสาม ถนนศรีสมาน ติดทางเข้าสวนสมเด็จฯ หมู่ที่ 3 ตำบลบ้านใหม่ จำนวนทั้งสิ้น 20 ไร่ 2 งาน 29 ตารางวา เป็นสถานที่ ก่อสร้างโรงเรียน ซึ่งได้รับความร่วมมือจากชุมชนในการดำเนินการต่าง ๆ เช่น การสูบน้ำออกจากพื้นที่โดยกรมชลประทานปากเกร็ด และนายดิเรก ถึงฝั่ง นายอำเภอปากเกร็ด การถมที่ดินในบริเวณก่อสร้าง โดยนายล่ำ สุขใจ มีคหบดีประชาชน ร่วมบริจาคทรัพย์ในการดำเนินการ 9 ล้านบาท สมทบกับงบประมาณทางราชการใช้ชื่อโรงเรียนตามที่ได้รับพระราชทานคำนำหน้าโรงเรียนเฉลิมพระเกียรติสมเด็จ พระนางเจ้าสิริกิตต์พระบรมราชินีนาถว่า “นวมินทราชินูทิศ” ตามด้วยโรงเรียนพี่เลี้ยง(ขณะนั้น) คือ หอวัง และสถานที่ตั้งคือจังหวัดนนทบุรี จึงได้ชื่อว่า “นวมินทราชินูทิศ หอวัง นนทบุรี

โรงเรียนนวมินทราชินูทิศ หอวัง นนทบุรี แบ่งแผนการเรียนของนักเรียนชั้นมัธยมศึกษาตอนต้น ดังนี้

โรงเรียนนวมินทราชินูทิศ หอวัง นนทบุรี แบ่งแผนการเรียนของนักเรียนชั้นมัธยมศึกษาตอนปลาย ดังนี้
อาณาจักรนังนัง

อาณาจักรนังนัง หรือ อาณาจักรนักรัง( พ.ศ. 436 - ค.ศ. 313) เดิมเป็นส่วนมณฑลหนึ่งของอาณาจักรโชซอนโบราณ ภายหลังที่อาณาจักรโชซอนโบราณถูกราชวงศ์ฮั่นของจีนโจมตีทำให้ อาณาจักรนังนัง กลายเป็นมณฑลหนึ่งของจีน พระเจ้าชอยรีได้ประกาศเอกราชจากราชวงศ์ฮั่น และล่มสลายเมื่อจักรพรรดิแทมูชินแห่งจักรวรรดิโกคูรยอมาโจมตี ใน ค.ศ. 331

ในปี ค.ศ. 17 พระเจ้าชอยรีทรงประกาศเอกราชจากราชวงศ์ฮั่นของจีน แล้วสถาปนาตนขึ้นเป็นกษัตริย์ปกครองอาณาจักรนังนัง

พระเจ้าแชรี(ชอยรี)ได้ขึ้นเป็นกษัตริย์หลังจากประกาศเอกราชจากราชวงศ์ฮั่นและได้เจริญสัมพันธไมตรีกับราชวงศ์ฮั่น อาณาจักรแพกเจ และอจักรวรรดิโกคูรยอ โดยให้เมืองจินยางเป็นเมืองหลวงของอาณาจักรนังนังพร้อมกับสร้างพระราชวังจินยางขึ้น แล้วสถาปนาองค์ราชินีสองพระองค์คือ พระนางฮาซู ตระกูล โม และพระนางจาชิล ตระกูลวัง ในปี ค.ศ. 18

ตำนานเล่าว่าในสมัยพระเจ้าแชรี มีกลองศักดิ์สิทธิ์ที่เทพดันกุนได้ประทานให้แก่อาณาจักรนังนังนามว่า กลองจามยองโก เมื่อใดที่มีข้าศึกมารุกราน กลองจะดังขึ้นเอง พระเจ้าแชรีได้สถาปนาองค์หญิงลาฮี พระธิดาของพระองค์ขึ้นเป็นองค์หญิงรัชทายาท แล้วพระราชทานพระนามใหม่ว่า องค์หญิงนังนัง จนกลายเป็นตำนานพื้นบ้านของผู้คนบนคาบสมุทรเกาหลีที่ได้กล่าวขานเกี่ยวกับความรักระหว่างองค์ชายโฮดงแห่งโคกูรยอและองค์หญิงนังนัง โดยองค์ชายโฮดงได้ใช้ความรักกล่อมให้องค์หญิงนังนังทำลายกลองจามยองโก ครั้นปราศจากกลองศักดิ์สิทธิ์ กองทัพโคกูรยอจึงได้บุกเข้าอาณาจักรนังนัง และเหล่าทหารของนังนังก็ไม่ได้เตรียมตัวรับข้าศึกเพราะไม่ได้ยินเสียงกลอง เมื่อองค์หญิงนังนังเลือกความรักส่วนตัวมาก่อนบ้านเมือง พระเจ้าแชรีจึงสังหารพระธิดาของพระองค์เอง ก่อนจะยอมศิโรราบต่ออาณาจักรโคกูรยอในปี ค.ศ. 32.

ในปี ค.ศ. 369 พระเจ้ากึนโชโกแห่งอาณาจักรแพกเจได้ยกทัพไปโจมตีจักรวรรดิโกคูรยอโดยของกองทัพจากนังนังไปช่วยรบ ทำให้อาณาจักรโกคูรยอตกอยู่ภายใต้อำนาจของอาณาจักรแพกเจเป็นเวลานาน ซึ่งทำให้โกคูรยอไม่มาโจมตีนังนังเป็นเวลานาน หลังจากเสร็จศึกนังนังได้เปิดการค้าด้านต่างๆกับแพกเจ แพกเจได้ให้นังนังเป็นศูนย์การการขายสินค้าของดินแดนทางเหนือ และนังนังได้สร้างสัมพันธ์กับเผ่าซ่งนู๋ เผ่าเสี้ยนเป่ย เพื่อคานอำนาจของอาณาจักรจิ้นของจีน

และภายหลัง ค.ศ. 375พระเจ้ากึนโชโกสิ้นพระชนม์ จักรวรรดิโกคูรยอเริ่มมีอำนาจมากขึ้นและในสมัยของจักรพรรดิควางแคโทมหาราชได้นำทัพใหญ่บุกโจมตีนังนังอยางนัก สามารถบุกยึดเมืองยองโบเมืองหน้าด้านของนังนัง และสุดท้ายบุกเข้าเมืองจินยางเมืองหลวงของนังนัง และเผาทำลายวังหลวง และสุดท้ายโกคูรยอได้ผนวกดินแดนนังนังเข้ากับโกคูรยอ
จังหวัดล็อต

ล็อต (, ) หรือ อ็อล () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดล็อตตั้งตามชื่อแม่น้ำล็อต ตัวจังหวัดตั้งอยู่ทางตะวันตกเฉียงใต้ของประเทศ โดยมีกาออร์เป็นเมืองหลัก

ล็อตเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก ในปี ค.ศ. 1808 บริเวณทางตะวันออกเฉียงใต้ของแคว้นก็แยกตัวไปตั้งเป็นตาร์เนการอนที่เดิมมีเนื้อที่เลยออกไปทางใต้จนไปรวมเมืองมงโตบ็อง

สถานที่สำคัญและน่าสนใจในจังหวัดล็อตก็ได้แก่ อาสนวิหารกาออร์และปราสาทกัสแตลโน-เบรอเตอนู
เขาเฉียว

เขาเฉียว (ค.ศ. 150 - ค.ศ. 195) มีชื่อในสำเนียงจีนกลางว่าสฺวี่เช่า () มีชื่อรองว่าจื่อเจียง () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นข้าราชการและนักดูลักษณะคนในยุคราชวงศ์ฮั่นตะวันออก

เขาเฉียวเป็นนักดูลักษณะคนชาวเมืองยีหลำ โจโฉซึ่งขณะนั้นอยู่ในวัยฉกรรจ์ได้มาหาเขาเฉียวแล้วถามลักษณะของตนเอง เขาเฉียวจึงนิ่งมิได้พูดอะไร โจโฉจึงถามซ้ำไปอีก เขาเฉียวจึงประเมินโจโฉว่า "ท่านมีปัญญามาก จะป้องกันแผ่นดินได้อยู่ แต่มิได้สัตย์ซื่อต่อแผ่นดิน จะเป็นศัตรูราชสมบัติ" โจโฉครั้นได้ฟังคำทำนายก็หัวเราะชอบใจ
โรงเรียนอัตตัรกียะห์ อิสลามียะห์

โรงเรียนอัตตัรกียะห์ อิสลามียะห์ เป็นโรงเรียนเอกชนสอนศาสนาอิสลามขนาดใหญ่ ตั้งอยู่ที่ถนนตรีรัตน์ ตำบลบางนาค อำเภอเมือง จังหวัดนราธิวาส 
เปิดทำการสอน ตั้งแต่วันที่ 11 มิถุนายน พ.ศ. 2506 โดยนายหะยีดาโอ๊ะ หะยีมะดีเยาะ ประธานกรรมการอิสลามประจำจังหวัดนราธิวาสกับคณะผู้ก่อตั้ง 
โดยเริ่มแรกโรงเรียนอยู่ในความอุปถัมภ์ของสำนักงานคณะกรรมการอิสลามประจำจังหวัดนราธิวาสในปีแรกรับเฉพาะนักเรียนชายเท่านั้น และเริ่มรับนักเรียนหญิงเมื่อปีการศึกษา 2507 
ในปีต่อๆมาโรงเรียนได้ปรับปรุงระบบบริหารและเพิ่มจำนวนการรับนักเรียนเข้าเรียน ทำให้อาคารเรียนไม่เพียงพอ ทางสำนักงานคณะกรรมการอิสลามประจำจังหวัดนราธิวาส 
จึงย้ายสถานที่เรียนใหม่ในที่ดินแปลงปัจจุบัน ซึ่งนาย สุริยน ไรวา คหบดีได้อุทิศที่ดินเพื่อเป็นสถานที่สร้างอาคารเรียน ในปีการศึกษา 2512 ทางราชการเริ่มส่งราชการครูมาช่วยสอนวิชาสามัญเป็นปีแรก 
ทำให้การเรียนการสอนมีประสิทธิภาพยิ่งขึ้น เมื่อในปีการศึกษา 2514 นายหะยีดาโอ๊ะ หะยีมะดีเยาะ ผู้ก่อตั้งโรงเรียนถึงแก่กรรม จึงให้นายฮารุน หะยีดาโอ๊ะ เข้าดำรงตำแหน่งเจ้าของโรงเรียนแทนโดยมี 
นายอูมาร์ ตอยิบเป็นผู้จัดการ ปีการศึกษา 2525 โรงเรียนเปิดสอนแผนการเรียน วิทยาศาสตร์ - คณิตศาสตร์ และได้เข้าโครงการโรงเรียนผู้นำการใช้หลักสูตร พร้อมเปิดแผนการเรียนสายธุรกิจ (บัญชี) 
และคหกรรม (การตัดเย็บ) ในระดับมัธยมศึกษาตอนปลาย ในช่วงปีการศึกษา 2527-2543 โรงเรียนได้มีการสร้างอาคารเพิ่มขึ้นหลายอาคารเพื่อรองรับจำนวนนักเรียนที่เพิ่มขึ้นทุกปี 
จนกระทั่งในปีการศึกษา 2544 ได้ดำเนินการสร้างอาคารเรียนจำนวน 4 ชั้น 20 ห้องเรียน เป็นที่เสร็จเรียบร้อย...
ทาร์น

ทาร์น อาจจะหมายถึง
จังหวัดตาร์น

ตาร์น () หรือ ตาร์ () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์นตั้งตามชื่อแม่น้ำตาร์น ตัวจังหวัดตั้งอยู่ทางตะวันตกเฉียงใต้ของประเทศ โดยมีอาลบีเป็นเมืองหลัก

สถานที่สำคัญและน่าสนใจในจังหวัดตาร์นก็ได้แก่
จังหวัดตาร์เนการอน

ตาร์เนการอน () หรือ ตาเรการอนอ () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์เนการอนตั้งตามชื่อแม่น้ำตาร์นและแม่น้ำการอน ตัวจังหวัดตั้งอยู่ทางตะวันตกเฉียงใต้ของฝรั่งเศสโดยมีมงโตบ็องเป็นเมืองหลัก

สถานที่สำคัญและน่าสนใจในจังหวัดตาร์เนการอนก็ได้แก่ อาสนวิหารแม่พระรับเกียรติยกขึ้นสวรรค์แห่งมงโตบ็อง
วาร์

วาร์ อาจจะหมายถึง
จังหวัดวาร์

จังหวัดวาร์ (, ฟังเสียง) เป็นจังหวัดที่ตั้งอยู่ในแคว้นพรอว็องซาลป์โกตดาซูร์ในประเทศฝรั่งเศส จังหวัดจังหวัดวาร์ตั้งตามชื่อแม่น้ำวาร์ ตัวจังหวัดตั้งอยู่ทางตะวันออกเฉียงใต้ของประเทศ โดยมีตูลงเป็นเมืองหลวง
อ็องเทรอโว

อ็องเทรอโว (, ฟังเสียง) เป็นเมืองในจังหวัดอาลป์-เดอ-โอต-พรอว็องส์ในแคว้นพรอว็องซาลป์โกตดาซูร์ในประเทศฝรั่งเศส เมืองอ็องเทรอโวตั้งอยู่ทางตะวันออกเฉียงใต้ของฝรั่งเศส

สิ่งที่น่าสนใจของอ็องเทรอโวคือที่ตั้งของเมืองที่ตั้งอยู่เหนือแม่น้ำวาร์
จังหวัดซอม

ซอม () เป็นจังหวัดที่ตั้งอยู่ในแคว้นโอดฟร็องส์ ประเทศฝรั่งเศส ตัวจังหวัดตั้งอยู่ทางของตอนเหนือประเทศ มีอาเมียงเป็นเมืองหลัก

สถานที่สำคัญและน่าสนใจในจังหวัดซอมก็ได้แก่ อาสนวิหารอาเมียง
จังหวัดซาร์ต

ซาร์ต (, ฟังเสียง) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส จังหวัดซาร์ตตั้งตามชื่อแม่น้ำซาร์ต ตัวจังหวัดตั้งอยู่ทางตอนกลางค่อนไปทางเหนือของประเทศ โดยมีเลอม็องเป็นเมืองหลวง

ซาร์ตเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดจังหวัดแมน ที่ต่อมาแบ่งออกเป็นจังหวัดซาร์ตและมาแยน
ยฺเหวียน เหอผิง

ยฺเหวียน เหอผิง หรือ หยวนหวูปิง (, ) ผู้กำกับภาพยนตร์กำลังภายในชาวจีนผู้มีชื่อเสียง เกิดเมื่อวันที่ 1 มกราคม ค.ศ. 1945 ที่กวางโจว ในวัยเด็กได้ฝึกฝนวูซูจาก ยฺเหวียน เสียวเทียน ผู้เป็นพ่อ ซึ่งเป็นนักแสดงคิวบู๊เช่นกัน ในทศวรรษที่ 60 ได้ย้ายไปฮ่องกงและสั่งสมประสบการณ์ด้วยการเป็นสตั๊นท์แมน ผลงานเรื่องแรกของเขาในการกำกับคิวบู๊คือ "Mad Killer" (ค.ศ. 1971) หลังจากนั้นได้ก่อตั้งบริษัทของตัวเองขึ้นมา และมุ่งหน้าสู่การสร้างภาพยนตร์แอ็คชั่นสุดคลาสสิกในเวลาต่อมาปี ค.ศ. 1978 ยฺเหวียน เหอผิง ก็ได้กำกับภาพยนตร์เองเรื่องแรก คือ" Snake in the Eagle's Shadow" (ไอ้หนุ่มพันมือ) และ "Drunken Master" (ไอ้หนุ่มหมัดเมา) ซึ่งต่อมาได้สร้างนักแสดงที่มีชื่อเสียงขึ้นมาจนถึงปัจจุบันนี้ หลายคน เช่น หลี่ เหลียนเจี๋ย เฉินหลง, มิเชลล์ โหยว, เจิ้น จื่อตัน เป็นต้น

ความประสบความสำเร็จอย่างมากจากภาพยนตร์กำลังภายใน ทำให้ชื่อของยฺเหวียน เหอผิง ได้รับความสนใจจากฮอลลีวู้ด ทำให้ สองพี่น้องวาโชสกี้ เชิญชวนเขาออกแบบฉากต่อสู้ให้กับภาพยนตร์แอ๊คชั่นไซไฟไตรภาคชุด "The Matrix" (ค.ศ. 1999-ค.ศ. 2003) จากนั้นก็ทำหน้าที่กำกับฉากแอ๊คชั่นให้กับภาพยนตร์เรื่องดังต่าง ๆ เช่น "Crouching Tiger, Hidden Dragon" (ค.ศ. 2000) ของอังลี และ "Kill Bill Vol. 1 & 2" ของ เควนติน ทาแรนติโน, "Kung Fu Hustle" ในปี ค.ศ. 2004, "Fearless" ในปี ค.ศ. 2006 รวมถึง "The Forbidden Kingdom" นำแสดงโดย หลี่ เหลียนเจี๋ย และ เฉินหลง ในปี ค.ศ. 2008

ต่อในปี ค.ศ. 2009 ยฺเหวียน เหอผิง ก็ได้กลับมาทำหน้าที่ผู้กำกับอย่างเต็มตัวอีกครั้ง ในเรื่อง "True Legend" ซึ่งเป็นภาพยนตร์กำลังภายในสามมิติเรื่องแรกของโลก นำแสดงโดย จ้าว เหวินจั๋ว และ โจว ซวิ่น ออกฉายเมื่อต้นปี ค.ศ. 2010 หลังจากผลงานการกำกับเรื่องสุดท้ายก่อนหน้านี้คือ "Iron Monkey 2" ในปี ค.ศ. 1996
จังหวัดโรน

จังหวัดโรน (; ฟร็องโก-พรอว็องซาล: ) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส จังหวัดโรนตั้งตามชื่อแม่น้ำโรน ตัวจังหวัดตั้งอยู่ทางตอนกลางค่อนไปทางตะวันออกของประเทศ โดยมีลียงเป็นเมืองหลัก จังหวัดโรนก่อตั้งขึ้นเมื่อวันที่ 12 สิงหาคม ค.ศ. 1793 จากโรเนลัวร์ที่ต่อมาแบ่งออกเป็นจังหว้ดโรนและจังหวัดลัวร์
แม่น้ำโรน

แม่น้ำโรน () เป็นแม่น้ำที่ไหลผ่านประเทศสวิตเซอร์แลนด์ไปยังทางมุมตะวันออกเฉียงใต้ของฝรั่งเศส โดยมีต้นแม่น้ำอยู่ที่สวิตเซอร์แลนด์ ที่ไหลมาจากสวิตเซอร์แลนด์ไปยังปากแม่น้ำที่ทะเลเมดิเตอร์เรเนียน แม่น้ำโรนมีความยาวทั้งสิ้น 813 กิโลเมตร แม่น้ำแยกออกเป็นสองแคว คือ "โรนใหญ่" (Grand Rhône) และ "โรนเล็ก" (Petit Rhône)
จังหวัดโอต-โซน

โอต-โซน (; อาร์ปิตัน: ) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดโอต-โซนตั้งตามชื่อแม่น้ำโซน ตัวจังหวัดตั้งอยู่ทางกลางค่อนไปทางตะวันออกของฝรั่งเศส โดยมีเวอซูลเป็นเมืองหลัก
นอร์ด

นอร์ด อาจจะหมายถึง
จังหวัดนอร์

นอร์ (, ) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส ตัวจังหวัดตั้งอยู่ทางตอนเหนือสุดของประเทศ โดยมีลีลเป็นเมืองหลัก

นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ก่อตั้งขึ้นจากเคาน์ตีฟล็องดร์และเคาน์ตีแอโน และอัครมุขมณฑลก็องแบรที่ตกมาเป็นของฝรั่งเศสในสนธิสัญญาปี ค.ศ. 1659, ค.ศ. 1668 และ ค.ศ. 1678 ตามลำดับ

สถานที่สำคัญและน่าสนใจในจังหวัดนอร์ก็ได้แก่ มหาวิหารแม่พระแห่งก็องแบรและอารามแซ็งตาม็องที่แซ็งตาม็องเลโซ
จังหวัดช็องปาญ

ช็องปาญ () เป็นอดีตจังหวัดทางตะวันออกเฉียงเหนือของประเทศฝรั่งเศสปัจจุบันที่ปัจจุบันเป็นที่รู้จักกันดีในการทำไวน์ที่เรียกว่าเหล้าแชมเปญ

เดิมเป็นอาณาจักรที่ปกครองโดยเคานต์แห่งช็องปาญที่ตั้งอยู่ราว 160 กิโลเมตรทางตะวันออกของกรุงปารีส เมืองที่เป็นศูนย์กลางทางการค้าของช็องปาญคือทรัว, แร็งส์ และเอแปร์แน ในปัจจุบันดินแดนส่วนใหญ่ของช็องปาญอยู่ภายใต้การปกครองของแคว้นช็องปาญาร์แดน ที่ประกอบด้วย 4 จังหวัดคือ อาร์แดน, โอบ, โอต-มาร์น และมาร์น

"Champagne" มาจากภาษาละตินว่า "campania" ที่เป็นนัยยะถึงความคล้ายคลึงของภูมิประเทศที่เป็นเนินสูง ๆ ต่ำ ๆ ของช็องปาญกับชนบทของอิตาลีในบริเวณกัมปาเนีย ทางตอนใต้ของกรุงโรม
แบรดลีย์ คูเปอร์

แบรดลีย์ ชาลส์ คูเปอร์ (; เกิด 5 มกราคม ค.ศ. 1975) เป็นนักแสดงชาวอเมริกัน มีผลงานภาพยนตร์ ละครเวที ละครโทรทัศน์ เป็นที่รู้จักจากบทบาท ฟิล เวนเนก ในภาพยนตร์เรื่อง "The Hangover", บทวิล ทิปปิน จากซีรีส์ทางโทรทัศน์เรื่อง "Alias", บทแซกคารี "แซก" ลอดจ์ ในภาพยนตร์ตลกเรื่อง "Wedding Crashers", บทไอดาน สโตน ในซีรีส์ทางโทรทัศน์เรื่อง "Nip/Tuck" และบทโฮลเดน บริสทาว ในภาพยนตร์เรื่อง "Valentine's Day" คูเปอร์ยังจะแสดงในภาพยนตร์เรื่อง "The A-Team"
รัฐซูเกร

ซูเกร () เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองกูมานา รัฐซูเกรมีพื้นที่ครอบคลุม 11,800 ตร.กม. และในปี 2007 มีประชากรราว 916,600 คน เมืองกูมานานั้นนอกจากเป็นเมืองหลวงแล้วยังมีชื่อเสียงด้านชายหาดและยังเป็นเมืองที่มีความสำคัญทางประวัติศาสตร์
รางวัลภาพยนตร์แห่งชาติ สุพรรณหงส์ ครั้งที่ 19

รางวัลภาพยนตร์แห่งชาติ สุพรรณหงส์ ครั้งที่ 19 ประจำปี พ.ศ. 2552 จัดโดยสมาคมสมาพันธ์ภาพยนตร์แห่งชาติ เมื่อวันอาทิตย์ที่ 30 พฤษภาคม พ.ศ. 2553 ณ โรงมหรสพหลวง ศาลาเฉลิมกรุง กรุงเทพมหานคร โดยปีนี้ทางผู้จัดงานได้วางธีมไว้ในรูปแบบ "Thailand Hollywood of Asia" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเกชา เปลี่ยนวิถี นักแสดงอาวุโส

ผู้ชนะรางวัล จะเน้นด้วยตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 18

รางวัลภาพยนตร์ไทย ชมรมวิจารณ์บันเทิง ครั้งที่ 18 ประจำปี พ.ศ. 2552 จัดโดยชมรมวิจารณ์บันเทิง ประกาศผลเมื่อวันที่ 9 มีนาคม พ.ศ. 2553

รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 13

รางวัลภาพยนตร์ไทย ชมรมวิจารณ์บันเทิง ครั้งที่ 13 ประจำปี 2547 ใน 11 สาขารางวัล จัดโดยชมรมวิจารณ์บันเทิง

รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
หม่อมเจ้าประสงค์สม บริพัตร

หม่อมเจ้าประสงค์สม บริพัตร (ราชสกุลเดิม: ไชยันต์; ประสูติ: 12 ธันวาคม พ.ศ. 2429 — สิ้นชีพิตักษัย: 21 มิถุนายน พ.ศ. 2499) ชายาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต

หม่อมเจ้าสมประสงค์ บริพัตร ประสูติเมื่อวันที่ 12 ธันวาคม พ.ศ. 2429 เป็นพระธิดาของพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย (พระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง) กับหม่อมกลีบ ไชยันต์ ณ อยุธยา (สกุลเดิม: ฌูกะวิโรจน์) มีพระพี่น้องร่วมพระบิดามารดาคือ

หม่อมเจ้าประสงค์สม บริพัตร สิ้นชีพิตักษัยเมื่อวันที่ 21 มิถุนายน พ.ศ. 2499 สิริพระชันษา 69 ปี ในรัชสมัยพระบาทสมเด็จพระปรมินทรมหาภูมิพลอดุลยเดช

หม่อมเจ้าประสงค์สมเสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระนางเจ้าสุขุมาลมารศรี พระอัครราชเทวี ซึ่งหม่อมเจ้าประสงค์สมเป็นหนึ่งในหม่อมเจ้าหญิงที่สมเด็จพระปิตุจฉาเจ้าสุขุมาลมารศรีทรงเตรียมไว้สำหรับพระราชโอรสทรงเลือกที่จะเสกสมรส

ทั้งสองมีพระโอรสและธิดา 8 พระองค์ ซึ่งพระบุตร 5 พระองค์แรกล้วนมีฐานันดรศักดิ์เป็น "หม่อมเจ้า" ตั้งแต่ประสูติ ครั้นในปี พ.ศ. 2453 พระบาทสมเด็จพระมงกุฎเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสาย มีพระนามดังนี้
รางวัลภาพยนตร์แห่งชาติ สุพรรณหงส์ ครั้งที่ 13

พิธีมอบรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546 จัดขึ้นวันที่ วันที่ 9 มกราคม พ.ศ. 2547 ที่โรงภาพยนตร์สกาล่า

ผู้ชนะรางวัล จะเน้นด้วย ตัวหนา
รางวัลภาพยนตร์แห่งชาติ สุพรรณหงส์ ครั้งที่ 14

พิธีมอบรางวัลภาพยนตร์แห่งชาติ สุพรรณหงส์ ครั้งที่ 14 ประจำปี พ.ศ. 2547 จัดขึ้นเมื่อวันที่ 4 กุมภาพันธ์ พ.ศ. 2548 ที่โรงภาพยนตร์สกาล่า
รางวัลภาพยนตร์แห่งชาติ สุพรรณหงส์ ครั้งที่ 12

พิธีมอบรางวัลภาพยนตร์แห่งชาติ สุพรรณหงส์ ครั้งที่ 12 ประจำปี พ.ศ. 2545 จัดขึ้น ในวันภาพยนตร์แห่งชาติ 4 เมษายน พ.ศ. 2546 ที่โรงภาพยนตร์สกาลา
รางวัลภาพยนตร์แห่งชาติ สุพรรณหงส์ ครั้งที่ 11

พิธีมอบรางวัลภาพยนตร์แห่งชาติ สุพรรณหงส์ ครั้งที่ 11 ประจำปี พ.ศ. 2544 จัดขึ้นที่ศูนย์วัฒนธรรมไทย เมื่อวันที่ 4 เมษายน พ.ศ. 2545
ฟุตบอลโลก 2010 รอบคัดเลือก - เอเอฟซี รอบที่ 3

เอเอฟซี รอบที่ 3 เป็นส่วนหนึ่งของ ฟุตบอลโลก 2010 รอบคัดเลือก ได้จับฉลากแบ่งกลุ่มการแข่งขันที่เมืองเดอร์บัน ประเทศแอฟริกาใต้ ในวันที่ 25 พฤศจิกายน พ.ศ. 2550 โดยรอบนี้ได้เริ่มการแข่งขันในวันที่ 6 กุมภาพันธ์ พ.ศ. 2551 และสิ้นสุดในวันที่ 22 มิถุนายน พ.ศ. 2551

โดยทีมสองอันดับแรกในแต่ละกลุ่มจะผ่านเข้าสู่รอบที่ 4 โดยจะนำ 10 ทีมที่ได้ไปแบ่งเป็น 2 กลุ่ม กลุ่มละ 5 ทีม

ประกอบไปด้วย 20 ทีม (5 ทีมได้ผ่านเข้ารอบโดยตรงมายังรอบที่ 3, 11 ทีมอันดับสูงสุดจากรอบที่ 1 และ 4 ทีมที่ชนะจากรอบที่ 2) โดยจัดเป็น 4 กลุ่ม แต่ละกลุ่มมี 5 ทีม โดยผลการจับสลากเป็นดังนี้
20 ทีม ถูกแบ่งเป็น 5 กลุ่ม โดยจะทำการแข่งขันพบกันหมดภายในกลุ่มในระบบเหย้า-เยือน

ทีมสองอันดับแรกในแต่ละกลุ่มจะเข้ารอบสู่รอบที่ 4